Public procurement notice: Contract Notice
Published: 2023-06-20
Buyer: Helsingin kaupungin liikenneliikelaitos
Country: FI
Contract type: Works
Procedure: Competitive dialogue
CPV classification: 34632000 | 34942000 | 45234115 | 45316213 | 48140000
Submission deadline: 2023-07-21
Award criteria: The most economic tender

Technical requirements: Hankinnan kohteena on Helsingin pääkaupunkiseudun metron (Metro) kapasiteetin ja luotettavuuden lisäämisen mahdollistavan junakulunvalvontajärjestelmän (ATC-järjestelmä)  integroiminen olemassa olevaan toimintaympäristöön ja siihen sekä Metron kapasiteetin ja luotettavuuden kehittämishankkeeseen (METKA-hanke) liittyvät palvelut.
Hankinnan laajuuteen sisältyy muutokset, jotka kokonaistaloudellisesti nähdään kannattavaksi ATC-järjestelmätoimittajan toteuttamana ja joiden avulla voidaan mahdollistaa M300-sarjan puoliautomaattinen operointi 120 sekunnin tai lyhyemmällä vuorovälillä (muutos operatiivisesta tilasta 1 operatiiviseen tilaan 2). Hankinnan laajuus tarkentuu neuvottelujen aikana mm. ATC-järjestelmään sisällytettävän turvalaitejärjestelmän laajuuden ja toiminnallisuuden, kunnossapidon kaluston varustamisen, kääntöjen automaatioasteen, etävalvontajärjestelmän, ATS-järjestelmän, asetinlaitteen, digitaalisen mallin ja varavalvomon ATC-järjestelmän osalta.
Pääkaupunkiseudun Kaupunkiliikenne Oy, Länsimetro Oy ja Helsingin kaupungin Liikenneliikelaitos (HKL) ovat tämän hankintakokonaisuuden hankintayksiköitä. METKA-hanke on hankintayksiköiden yhteinen hanke.
Hankinta on osa Metron kapasiteetin ja luotettavuuden kehittämishanketta (Metka-hanke). Hankinta sisältää suunnittelu-, määrittely- ja kehittämispalveluita, kulunvalvontajärjestelmän toimituksen sekä kulunvalvontajärjestelmän huolto- ja ylläpitopalveluita. Hankinnan sisältöä on kuvattu yksityiskohtaisemmin osallistumispyynnön liitteenä olevissa hankinta-asiakirjoissa.
Kulunvalvontajärjestelmän onnistunut toteutus ja käyttöönotto on metron sujuvan ja luotettavan liikennöinnin kannalta kriittinen uudistus ja keskeinen keino metron turvallisuuden varmistamista. Nykyinen kulunvalvontajärjestelmä on elinkaarensa lopussa ja sen luotettava käyttöikä lähenee loppuaan. Muutoksella tavoitellaan merkittävästi nykyistä tehokkaampaa metron operointia. Hankinnan kohteena olevan kulunvalvontajärjestelmän tulee mahdollistaa metrojen vuorovälin tihentämisen sen tullessa ajankohtaiseksi metron lisäjunia hankittaessa. Metron kulunvalvontajärjestelmä uudistetaan siten myös tulevaisuuden kapasiteettitarpeet tyydyttävällä, kokonaistaloudellisesti kustannustehokkaalla ja korkeamman automaatiotason tarjoavalla järjestelmällä. Näin voidaan varmistaa metrojärjestelmän kyky vastata mahdolliseen nopeasti kasvavaan kysyntään.
Kulunvalvontajärjestelmä toteutetaan koko pääkaupunkiseudun metrojärjestelmälle. Nykyisin metroa operoidaan Helsingissä ja Espoossa, mutta kaupunkikehityksen mukaisesti metrojärjestelmä voi tulevaisuudessa laajentua myös muiden pääkaupunkiseudun kuntien alueelle. Metrojärjestelmän (metroasemat, -radat ja -laitteet) ovat nykyisin Helsingin kaupungin liikenneliikelaitoksen (HKL) ja Länsimetro Oy:n omistuksessa. HKL vastaa myös metron liikennöinnistä Helsingin Seudun liikenne -kuntayhtymän (HSL) kanssa tehdyn sopimuksen perusteella. Pääkaupunkiseudun Kaupunkiliikenne Oy (Kaupunkiliikenne Oy) tuottaa metron omistajille kokonaisvaltaiset liikennöinti-, omaisuudenhallinta-, kunnossapito- ja korjauspalvelut.
Hankinta toteutetaan hankintarenkaana, jossa tilaajaosapuolena (hankintayksiköinä) ovat Kaupunkiliikenne Oy, HKL ja Länsimetro Oy.
Hankintasopimus kattaa kulunvalvontajärjestelmän toimituksen ja siihen tarvittavat palvelut. Tämän lisäksi järjestelmän käyttö edellyttää huoltoa ja ylläpitoa koko järjestelmän elinkaaren ajaksi, mitä varten tullaan neuvottelemaan erillinen sopimus.
Tavoitteena on, että metron liikennöinti uudella kulunvalvontajärjestelmällä koko metrojärjestelmällä tapahtuisi 2030-luvun vaihteessa M400-sarjan metrojunien toimitusten jälkeen. M400-junien hankinta ei sisälly tähän hankintaan mutta nämä junat tullaan varustamaan hankinnan kohteena olevalla kulunvalvontajärjestelmällä.
Kulunvalvontajärjestelmän elinkaaritavoite on noin 30 vuotta. Kyseessä on järjestelmätason tavoite, mikä tarkoittaa sitä, että järjestelmän yksittäisten komponenttien teknisellä eliniällä ja saatavuudella saattaa olla lyhyempi elinkaari. Pitkän elinkaaritavoitteen vuoksi palveluja koskevat hankintasopimukset on tarkoitus tehdä toistaiseksi voimassa olevina.
Hankintaan sisältyy myös optioita, jotka liittyvät metrojärjestelmän tulevaisuudessa tapahtuviin laajennuksiin. Optioiden käyttäminen on yksinomaan tilaajaosapuolen harkinnassa, ja niiden toteuttaminen edellyttää tulevaisuudessa tehtäviä poliittisia päätöksiä. Optioiden sisältöä on kuvattu tarkemmin hankinta-asiakirjoissa, ja niiden sisältö tulee täsmentymään hankintaprosessin kuluessa.
Neuvotteluihin valittavien ehdokkaiden määrää rajoitetaan, koska neuvotteleminen rajattoman ehdokasmäärän kanssa tekisi menettelystä merkittävästi monimutkaisempaa.
Lähtökohtaisesti neuvotteluihin valitaan vertailussa kolme (3) eniten pisteitä saanutta ehdokasta. Mikäli vertailussa neljänneksi (4.) tulleella ehdokkaalla on pisteitä alle 10 % vähemmän kuin kolmanneksi tulleella, valitaan myös neljänneksi tullut ehdokas neuvotteluihin.
Jos hyväksyttäviä osallistumishakemuksia saadaan kolme (3) tai vähemmän, osallistumishakemuksia ei pisteytetä ja vertailla vaan kaikki pakolliset vaatimuksen täyttävät ehdokkaat kutsutaan neuvotteluihin.
Asetetuilla soveltuvuusvaatimuksilla ja arviointiperusteilla pyritään varmistamaan, että ehdokas kykenee suoriutumaan hankintasopimuksen velvoitteista.

Eligibility requirements: Valintaperusteet hankintaa koskevissa asiakirjoissa määritetyn mukaisesti.